ཞི་ཅིན་ཕིང་གིས་དམག་དམངས་མཉམ་འདྲེས་ཀྱི་གོང་འཕེལ་འཐབ་ཇུས་ལག་བསྟར་བྱེད་རྒྱུ་དང་།རྒྱལ་སྲུང་དང་དམག་དཔུང་འཛུགས་སྐྱོང་གི་མྱུར་ཚད་མགྱོགས་སུ་གཏོང་རྒྱུའི་ཐད་བླང་བྱ་བཏོན་གནང་ཡོད་པ་རེད།ཁོང་གིས།རྒྱལ་སྲུང་ཚན་རྩལ་གསར་གཏོད་ལ་ཤུགས་སྣོན་རྒྱག་པ་དང་།དམག་དམངས་མཉམ་འདྲེས་ཀྱི་གསར་གཏོད་མ་ལག་འཛུགས་པའི་མྱུར་ཚད་ཇེ་མགྱོགས་སུ་གཏོང་བ།རྒྱལ་སྲུང་ཚན་རྩལ་གྱི་རང་བདག་གསར་གཏོད་ནུས་པ་ཆེས་ཆེར་ཆེ་རུ་གཏོང་བ།སྔོན་ཐོན་ཚན་རྩལ་གྲུབ་འབྲས་སྤོ་སྒྱུར་བེད་སྤྱོད་བྱེད་ཤུགས་ཆེ་རུ་གཏོང་བ་བཅས་བྱས་ནས།རང་དམག་འཛུགས་སྐྱོང་དེ་སྤུས་ལེགས་ཕན་ཆེ་རང་བཞིན་དང་ཚན་རྩལ་མང་འདུས་རང་བཞིན་ཕྱོགས་སུ་འགྱུར་བ་བྱེད་དགོས།འཛམ་གླིང་གི་དམག་དོན་ཚན་རྩལ་དང་གོ་མཚོན་དང་སྒྲིག་ཆས་ཀྱི་འཕེལ་ཕྱོགས་ལ་དོ་ཁུར་ཆེན་པོ་བྱེད་པ་དང་།གཙོ་གནད་ཁྱབ་ཁོངས་ཀྱི་དམག་དམངས་ཚན་རྩལ་མཐུན་སྦྱོར་གསར་གཏོད་ལ་དམ་འཛིན་བྱེད་པ།གལ་ཆེའི་ཚན་རྩལ་རྣམ་གྲངས་གཅིག་གྱུར་རིགས་སྒྲུབ་དང་ལག་བསྟར་བྱེད་རྒྱུར་སྐུལ་འདེད་བཏང་ནས།འབད་བརྩོན་ཆེན་པོས་ཚན་རྩལ་གསར་གཏོད་ཀྱི་འཐབ་ཇུས་བཙན་ས་བཟུང་ཐུབ་པ་བྱེད་དགོས།སྒོ་འབྱེད་མཉམ་སྤྱོད་ཀྱི་འདུ་ཤེས་ཆེ་རུ་གཏོང་བ་དང་།ཕྱི་བཀག་ནང་སྡོམ་དང་སྒེར་སྡེམ་སྣང་ཚུལ་སེམས་ཐག་གཙང་བཅད་ཀྱིས་མེད་པ་བཟོ་བ།ཚན་རྩལ་གསར་སྐྲུན་གྱི་ཐོན་ཁུངས་ལེགས་བསྒྱུར་སྒྲིག་བཀོད་བྱེད་རྒྱུར་ཤུགས་སྣོན་རྒྱག་པ།སྤྱི་ཚོགས་ཡོངས་ཀྱི་ཚན་རྩལ་གསར་སྐྲུན་གྱི་མི་མངོན་པའི་སྟོབས་ཤུགས་སྔོག་འདོན་བཅས་བྱས་ནས།རྒྱལ་སྲུང་ཚན་རྩལ་གསར་གཏོད་དེ་གྲུ་གཟིངས་བརྒྱ་ཕྲག་འགྲན་རྩོད་གཅིག་ཤོར་གཉིས་ཤོར་བྱེད་པ་ལྟ་བུའི་གསོན་ཉམས་ལྡན་པའི་རྣམ་པ་ཞིག་ཆགས་པ་བྱེད་དགོས་ཞེས་ནན་སྟོན་གནང་ཡོད་པ་རེད།